# Gary Hocking

Gary Stuart Hocking MBE, més conegut com a Gary Hocking (Caerleon, 30 de setembre de 1937 - Durban, 21 de desembre de 1962) va ser un pilot de motociclisme gal·lès resident a Rhodèsia del Sud, actual Zimbàbue, que va guanyar dos campionats del món l'any 1961 (un a la categoria de 350cc i l'altre a la de 500cc). Es va morir a finals de 1962, a 25 anys, en un accident a Sud-àfrica durant les pràctiques per debutar a la Fórmula 1.

## Biografia
### Primers anys

Nascut a Caerleon, prop de Newport (Monmouthshire), al sud-est de Gal·les, Hocking va créixer a Rhodèsia del Sud, on va estudiar al Gifford High School de Bulawayo. Quan era adolescent va començar a competir en curses de grasstrack i al cap de poc va canviar a les curses de velocitat.

### Motociclisme

Hocking va deixar Rhodèsia per a competir a Europa el 1958, a vora vint anys, i va obtenir ressò de seguida en acabar tercer per darrere de les MV Agusta oficials a Nürburgring. Va aconseguir patrocini del preparador i distribuïdor de motocicletes de Manchester Reg Dearden, qui li va proporcionar sengles Norton Manx noves de 350 i 500 cc. Va passar l'hivern de 1958 amb George 'Sparrow' Costain, un pilot consolidat de l'equip de Dearden, a la casa familiar dels Costain a Castletown, a l'Illa de Man, aprenent el traçat del Mountain Course. Costain havia guanyat la cursa Senior del Manx Grand Prix amb una Norton Manx 500 preparada per Dearden el 1954.
El 1959, Hocking va acabar dotzè al Junior TT desprès de sortir del vint-i-dosè lloc de la graella. Durant els entrenaments del Junior TT, la seva Norton Manx 350 i les motos dels seus companys d'equip Terry Shepherd i John Hartle anaven equipades amb el motor desmodròmic de 350 cc de fàbrica d'alt secret, però a la cursa se'ls va instal·lar motors estàndard. Aquell mateix any, 1959, MZ va oferir a Hocking una moto oficial amb la qual va acabar segon al campionat del món de 250cc.
MV Agusta va oferir a Hocking suport complet de fàbrica per a la temporada de 1960 i el gal·lès va correspondre en acabar segon als campionats de 125cc, 250cc i 350cc. Després de la retirada de les curses de motociclisme del campió vigent, John Surtees, el 1961 Hocking va esdevenir el millor pilot de MV Agusta i va guanyar el campionat del món en les categories de 350cc i 500cc de manera incontestable contra els pocs rivals que disposaven de motos de fàbrica.

### Automobilisme

Hocking es va veure profundament afectat per la mort del seu amic Tom Phillis al TT de l'Illa de Man de 1962. Després de guanyar el Senior TT en aquella mateixa edició, el gal·lès va anunciar la seva retirada de les curses de motociclisme i se'n va tornar a Rhodèsia. Trobava que les curses de motos eren massa perilloses i va decidir que continuar la seva carrera esportiva dins l'automobilisme seria més segur.

### Mort

Poc de temps després, el 22 de desembre d'aquell mateix any, 1962, Hocking es va morir durant els entrenaments del Gran Premi de Natal, disputat al circuit de Westmead, prop de Durban (Sud-àfrica). El seu cotxe, un Lotus 24 de l'equip de Rob Walker, va sortir de la vora de la pista al final del revolt llarg a la dreta i va fer una doble volta de campana. El cap de Hocking va colpejar la barra de seguretat i es va morir unes hores més tard a l'hospital Addington de Durban, a l'edat de 25 anys.
Es va especular que el seu cotxe podia haver patit una fallada de la suspensió anterior i també és possible que la direcció, muntada incorrectament -Hocking havia demanat un canvi en aquest component- n'hagués estat la causa; fos quin fos el motiu, el cotxe va girar bruscament cap a l'esquerra i va fer una cabriola mentre pujava i s'acostava al canvi de rasant. També podria ser que Hocking estigués deshidratat i hagués perdut el coneixement.
Hocking està enterrat a Gal·les, al cementiri de Christchurch de Newport.

## Resultats al Mundial de motociclisme

Barem de puntuació de 1950 a 1968:
| Posició | 1 | 2 | 3 | 4 | 5 | 6 |
| Punts | 8 | 6 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Equip | 1 | 2 | 3 | 4 | 5 | 6 | 7 | 8 | 9 | 10 | 11 | Punts | Posició | Victòries |
| 1958 | 500cc | Norton | IOM - | DTT 6 | BEL - | GER 3 | SWE 4 | ULS - | NAT - | | | | | 8 | 6è | 0 |
| 1959 | 125cc | MZ | | IOM - | GER - | DTT - | BEL - | SWE - | ULS 2 | | | | | 7 | 9è | 0 |
| 1959 | 125cc | MV Agusta | | | | | | | | NAT 6 | | | | 7 | 9è | 0 |
| 1959 | 250cc | MZ | | IOM - | GER - | DTT - | BEL - | SWE 1 | ULS 1 | NAT - | | | | 16 | 2n | 2 |
| 1959 | 350cc | Norton | FRA 2 | IOM 12 | GER 2 | | | SWE - | ULS - | NAT - | | | | 12 | 4t | 0 |
| 1959 | 500cc | Norton | FRA 3 | IOM - | GER - | DTT - | BEL 2 | | ULS - | NAT - | | | | 10 | 5è | 0 |
| 1960 | 125cc | MV Agusta | | IOM 2 | DTT 2 | BEL 5 | | ULS 2 | NAT 5 | | | | | 18 | 2n | 0 |
| 1960 | 250cc | MV Agusta | | IOM 1 | DTT 2 | BEL 2 | GER 1 | ULS - | NAT - | | | | | 28 | 2n | 2 |
| 1960 | 350cc | MV Agusta | FRA 1 | IOM - | DTT 2 | | | ULS - | NAT 1 | | | | | 22 | 2n | 2 |
| 1961 | 250cc | MV Agusta | ESP 1 | GER - | FRA - | IOM NC | DTT - | BEL - | DDR - | ULS - | NAT - | SWE - | ARG - | 8 | 8è | 1 |
| 1961 | 350cc | MV Agusta | | GER - | | IOM 2 | DTT 1 | | DDR 1 | ULS 1 | NAT 1 | SWE - | | 32 | 1r | 4 |
| 1961 | 500cc | MV Agusta | | GER 1 | FRA 1 | IOM NC | DTT 1 | BEL 1 | DDR 1 | ULS 1 | NAT - | SWE 1 | ARG - | 48 | 1r | 7 |
| 1962 | 350cc | MV Agusta | IOM 2 | DTT - | | ULS - | DDR - | NAT - | FIN - | | | | | 6 | 8è | 0 |
| 1962 | 500cc | MV Agusta | IOM 1 | DTT - | BEL - | ULS - | DDR - | NAT - | FIN - | ARG - | | | | 8 | 5è | 1 |

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1962 | Gary Hocking | Lotus | Climax | HOL | MON | BEL | FRA | GBR | ALE | ITA | USA | SUD MORT | - | 0 |

## Referències

* ↑ Miller, David. «McGuinness awarded MBE in Queen's New Year's Honours list» (en anglès). bikesportnews.com, 30-12-2020. [Consulta: 27 juny 2024].
* ↑ Hailwood, Mike; Walker, Murray; Smith, Jeff; Currie, Bob; Puig Bultó, Oriol. Motos. Carreras de velocidad. Moto-Cross. Trial (en castellà). Barcelona: Editorial Hispano Europea, 1975, p. 18. ISBN 84-255-0245-4.
* 1 2 «Gary Hocking career statistics at MotoGP.com» (en anglès). Arxivat de l'original el 5/5/2020. [Consulta: 6 setembre 2008].
* 1 2 3 4 «Gary Hocking» (en anglès). ozebook.com. Arxivat de l'original el 8/9/2014. [Consulta: 20 març 2017].
* ↑ Books of Zimbabwe. Some Renowned Rhodesian Senior Schools 1892–1979 (en anglès), 1981, p. 155.
* ↑ «Final Whistle» (en anglès). Isle of Man Examiner – Brialtagh Ellan Vannin. Isle of Man Newspapers Ltd, Tindle Newspaper Group – Newsprint (Knowlsey) Ltd, (2018), pàg. 33 [Consulta: 18 desembre 2018].
* 1 2 «Gary Hocking profile» (en anglès). iomtt.com. [Consulta: 20 març 2017].
* ↑ «Gary Hocking» (en anglès). iomtt.com. [Consulta: 15 març 2024].
* ↑ Zuehlke, Jeffrey. LernerClassroom. Motorcycle Road Racing (en anglès), 2008. ISBN 9780761341970 [Consulta: 3 maig 2016].
* ↑ (en anglès) The Guardian, 22-12-1962, pàg. 7.
* 1 2 3 4 Fearnley, Paul. «Gary Hocking: An easy rider born to drive» (en anglès). Motorsport.com, 01-05-2004. [Consulta: 7 febrer 2022].
* ↑ «Grave images and memorial» (en anglès). [Consulta: 8 setembre 2014].

## Enllaços externs

* Article biogràfic a Motociclismo.es (castellà)
* Article en memòria de Gary Hocking Arxivat 2012-02-15 a Wayback Machine. (anglès)
Campions del Món de motociclisme de 350cc :
1949 - Frith
1950 - Foster
1951 - Duke
1952 - Duke
1953 - Anderson
1954 - Anderson
1955 - Lomas
1956 - Lomas
1957 - Campbell
1958 - Surtees
1959 - Surtees
1960 - Surtees
1961 - Hocking
1962 - Redman
1963 - Redman
1964 - Redman
1965 - Redman
1966 - Hailwood
1967 - Hailwood
1968 - Agostini
1969 - Agostini
1970 - Agostini
1971 - Agostini
1972 - Agostini
1973 - Agostini
1974 - Agostini
1975 - Cecotto
1976 - Villa
1977 - Katayama
1978 - Ballington
1979 - Ballington
1980 - Ekerold
1981 - Mang
1982 - Mang :
Campions del Món de motociclisme de 500cc i MotoGP$^1$ :
1949 - Graham
1950 - Masetti
1951 - Duke
1952 - Masetti
1953 - Duke
1954 - Duke
1955 - Duke
1956 - Surtees
1957 - Liberati
1958 - Surtees
1959 - Surtees
1960 - Surtees
1961 - Hocking
1962 - Hailwood
1963 - Hailwood
1964 - Hailwood
1965 - Hailwood
1966 - Agostini
1967 - Agostini
1968 - Agostini
1969 - Agostini
1970 - Agostini
1971 - Agostini
1972 - Agostini
1973 - Read
1974 - Read
1975 - Agostini
1976 - Sheene
1977 - Sheene
1978 - Roberts
1979 - Roberts
1980 - Roberts
1981 - Lucchinelli
1982 - Uncini
1983 - Spencer
1984 - Lawson
1985 - Spencer
1986 - Lawson
1987 - Gardner
1988 - Lawson
1989 - Lawson
1990 - Rainey
1991 - Rainey
1992 - Rainey
1993 - Schwantz
1994 - Doohan
1995 - Doohan
1996 - Doohan
1997 - Doohan
1998 - Doohan
1999 - Crivillé
2000 - Roberts Jr
2001 - Rossi
2002 - Rossi
2003 - Rossi
2004 - Rossi
2005 - Rossi
2006 - Hayden
2007 - Stoner
2008 - Rossi
2009 - Rossi
2010 - Lorenzo
2011 - Stoner
2012 - Lorenzo
2013 - Márquez
2014 - Márquez
2015 - Lorenzo
2016 - Márquez
2017 - Márquez
2018 - Márquez
2019 - Márquez
2020 - Mir
2021 - Quartararo
2022 - Bagnaia
2023 - Bagnaia
2024 - Martín :
$^1$El campionat de 500cc se substituí pel nou de MotoGP la temporada de 2002. :